CELEX: C2004/239/27
Language: sk
Date: 2004-09-25 00:00:00
Title: Rozsudok Súdu prvého stupňa z 8. júla 2004 v spojených veciach T-67/00, T-68/00, T-71/00 a T-78/00, JFE Engineering Corp. e.a. proti Komisii Európskych spoločenstiev (Dohody obmedzujúce hospodársku súťaž — Trh s bezšvovými oceľovými rúrami a potrubiami — EZVO — Právomoc Komisie — Porušovanie predpisov — Pokuty)

25.9.2004   
            
            
               SK
            
            
               Úradný vestník Európskej únie
            
            
               C 239/13
            
         
      ROZSUDOK SÚDU PRVÉHO STUPŇA
   
   z 8. júla 2004
   v spojených veciach T-67/00, T-68/00, T-71/00 a T-78/00, JFE Engineering Corp. e.a. proti Komisii Európskych spoločenstiev (1)
   
   (Dohody obmedzujúce hospodársku súťaž - Trh s bezšvovými oceľovými rúrami a potrubiami - EZVO - Právomoc Komisie - Porušovanie predpisov - Pokuty)
   (2004/C 239/27)
   Jazyk konania: angličtina
   V spojených veciach T-67/00, T-68/00, T-71/00 a T-78/00, JFE Engineering Corp. e. a., predtým NKK Corp., so sídlom v Tokiu (Japonsko), pôvodne v zastúpení: M. Smith a C. Maguire, solicitori, následne A. Vandencasteele a V. Dehin, advokáti a A.-L. Marmagioli, solicitor, ktorí si zvolili adresu na doručovanie v Luxemburgu, Nippon Steel Corp., so sídlom v Tokiu, v zastúpení J.-F. Bellis a K. Van Hove, advokáti, ktorí si zvolili adresu na doručovanie v Luxemburgu, JFE Steel Corp., predtým Kawasaki Steel Corp., so sídlom v Tokiu, v zastúpení: A. Vandencasteele, advokát, ktorý si zvolil adresu na doručovanie v Luxemburgu, Sumitomo Metal Industriels Ltd., so sídlom v Tokiu, v zastúpení C. Vajda, QC, G. Sproul a F. Weitzman, solicitori, ktorí si zvolili adresu na doručovanie v Luxemburgu, proti Komisii Európskych spoločenstiev (splnomocnení zástupcovia: M. Erhart a A. Whelan, za právnej pomoci: N. Khan, barrister, ktorí si zvolili adresu na doručovanie v Luxemburgu), ktorých v konaní podporuje Úrad dozoru EZVO (splnomocnení zástupcovia: D. Sif Tynes a P. Bjørgan), predmetom ktorých je žaloba o neplatnosť smerujúca proti rozhodnutiu Komisie 2003/382/ES z 8. decembra 1999, ktoré bolo vydané v konaní podľa článku 81 zmluvy ES (Vec IV/E-1/35.860-B-Bezšvové oceľové rúry) (Ú. v. EÚ 2003 L 140, s. 1) alebo subsidiarne návrh na zníženie pokuty uloženej žalobcom, Súd prvého stupňa (druhá komora), v zložení: predseda komory N. J. Forwood, sudcovia J. Pirrung a A. W. H. Meij; tajomník: J. Plingers, referent, vyhlásil dňa 8. júla 2004 rozsudok, ktorého výrok znie:
   
               1.
            
            
               Článok 1 odsek 2 rozhodnutia 2003/382/ES z 8. decembra 1999, ktoré bolo vydané v konaní podľa článku 81 zmluvy ES (Vec IV/E-1/35.860-B - Bezšvové oceľové rúry), sa zrušuje v tom rozsahu, v akom stanovuje existenciu vytýkaného porušenia predpisov štyrom žalobcom vo veciach T-67/00, T-68/00, T-71/00 a T-78/00 pred 1. januárom 1991 a od 30. júna 1994.
            
         
               2.
            
            
               Každému žalobcovi sa v článku 4 rozhodnutia 2003/382 ukladá pokuta vo výške 10 935 000 eúr.
            
         
               3.
            
            
               Vo zvyšnej časti sa žaloby zmietajú.
            
         
               4.
            
            
               Žalobcovia a Komisia znášajú svoje vlastné trovy konania.
            
         
               5.
            
            
               Úrad dozoru EZVO znáša svoje vlastné trovy konania.
            
         
      (1)  Ú. v. ES C 149 z 27.5.2000